ancer, tembung panyilah, saha tembung panguwuh. 1) Tembung Aran Tembung aran/ kata benda/ nomina inggih menika tembung ingkang mratelakaken namaning barang utawi menapa kemawon ingkang kaanggep barang. Titikanipun tembung aran inggih menika (a) saged sumambang kaliyan tembung dudu utawi ana, tuladhanipun: dudu kembang, ana kembang, (b) boten saged sumambang kaliyan tembung ora, (c) saged sumambung 8 kaliyan tembung kriya. Tuladhanipun: tukang ngendhang, ruang tunggu, (d) saged sumambung kaliyan sing + tembung kaanan. Tuladhanipun: bocah sing pinter, (e) saged sumambung kaliyan tembung sesulih pandarbe. 2) Tembung Kriya Tembung kriya/ kata kerja/ verba inggih menika tembung ingkang mratelakaken solah bawa utawi tandang damel. Titikanipun tembung kriya inggih menika (a) saged sumambung kaliyan tembung anggenipun, ora (boten), (b) tembung kriya saged sumambung kaliyan tembung dudu, (c) tembung kriya saged dados wasesa (inti predikat) ing ukara. Tembung kriya kaperang dados kalih inggih menika tembung kriya tanduk saha tembung kriya tanggap. Tembung kriya tanduk (kata kerja aktif) inggih menika tembung kriya ingkang jejeripun (subjek) dados paraga (pelaku). Tembung kriya menika kadhapuk kanthi muwuhaken ater-ater anuswara (m-, n-, ng-, ny-). Tuladhanipun: mlumpat, nyapu, lan sapanunggalanipun. Tembung kriya tanduk wonten kalih golongan: (a) Tembung Kriya Tanduk Mawa Lesan Tembung kriya tanduk mawa lesan (kata kerja transitif) inggih menika tembung kriya ingkang mbetahaken lesan (objek). Titikanipun tembung kriya tanduk mawa lesan antawisipun rinaketan ater-ater anuswara saha saged rinaketan ater-ater anuswara kaliyan panambang –i, -ake/ -ke. Tuladha mbalangi, nukokake. 9 (b) Tembung Kriya Tanduk Tanpa Lesan Tembung kriya tanduk tanpa lesan (kata kerja intransitif) inggih menika tembung kriya ingkang boten mbetahaken lesan (objek). Tuladhanipun tembung mbledhos, tindak, turu, nangis, mertobat, adus. Dene tembung kriya tanggap (kata kerja pasif) inggih menika tembung kriya ingkang jejeripun (subjek) dados sasaran (penderita). Titikanipun tembung kriya tanggap inggih menika saged rinaketan ater-ater ka-, ke-, -in, ater-ater tripurusa. Tuladhanipun: dakwenehi, dipunserat, lan sapanunggalanipun. 3) Tembung Kaanan Tembung kaanan/ kata sifat/ adjektif inggih menika tembung ingkang mratelakake kaanan utawi watak sawijining barang utawi bab. Titikanipun tembung kaanan antawisipun: (a) saged rinaketan wuwuhan sesarengan (konfiks) ke- -en ‗keterlaluan‘. Tuladha: kedhuwuren, ketipisen, (b) saged sumandhing kaliyan tembung luwih, rada, paling, banget, dhewe ‗paling‘, (c) saged sumandhing kaliyan tembung aran. Tuladhanipun: bocah pinter, ugi (d) saged mratelakaken warni (abang, kuning), bentuk (rata, bunder, wungkuk), ukuran (cedhak, cilik, gedhe, sedhela), raos (swasaning manah= ayem, bungah, angel, saha raosing pancadriya= asin, panas). 4) Tembung Katrangan Tembung katrangan/ adverb/ kata keterangan inggih menika tembung ingkang suka katrangan dhateng tembung kriya, kaanan, aran, saha wilangan. Tuladhanipun: dudu, padha, arep, pancen, badhe, paling, mung, boten, 10 sampun, saweg, luwih, banget, selak, semu, wae, ora, radi, saged, lan sapanunggalanipun. 5) Tembung Sesulih Tembung sesulih/ pronomina/ kata ganti inggih menika tembung ingkang dipunginakaken minangka sesulihing tiyang, bab, barang utawi menapa kemawon ingkang kaanggep